**Oppilaan kuuleminen ja osallistaminen Turun alakouluissa käynnistyy**

Turun kaupungin lasten ja nuorten hyvinvointiohjelmassa 2009–2012 lasten ja nuorten kuuleminen on keskeisessä osassa. Myös uusi opetussuunnitelma velvoittaa lasten ja nuorten osallistamiseen ja kuulemiseen. Turussa osallisuutta on toteutettu monin eri tavoin. Turkuun on perustettu varttuneemmille nuorille NuortenTurku Foorumi.

Ensi keväänä järjestettävän Turun Lasten parlamentin perustamisen valmistelut ovat parhaillaan käynnissä. Heti syyskuussa kunkin alakoulun oppilaskuntatoiminnasta vastaava opettaja koulutetaan tehtäväänsä ja koulujen oppilaskunnat nimetään.

**Osallistuva oppilas - yhteisöllinen koulu –koulutus** järjestetään maanantaina 12.9. klo 9-15 Piispankadulla ravintola Hus Lindmanin tiloissa. Kouluttajana toimii Leena Nousiainen. Koulutuksen tavoitteena on antaa opettajille tietoa oppilaskunnan rakenteesta, hallituksen jäsenten valintaprosessista, tehtävistä, rooleista, vaikuttamisen taidoista, toimintamalleista ja toiminnan arvioinnista, jotta oppilaskuntatoiminta saadaan heti syyslukukauden alussa toimivaksi ja aktiiviseksi toimielimeksi. Lisäksi tavoitteena on ryhmäytyä Turun alakoulujen oppilaskuntatoiminnasta vastaavien opettajien kanssa.

Koulutuksesta on tärkeää tiedottaa koulun oppilaskuntatoiminnasta vastaavia opettajia heti ensimmäisenä suunnittelupäivänä. Jos koulussa ei ole vielä oppilaskunnasta vastaavaa opettajaa, tulisi sellainen valita koulun opettajien keskuudesta.

Koulutukseen tulee ilmoittautua 26.8. mennessä oman alueen osallisuuden ohjaavalle opettajalle.

Eteläinen alue Pikke Syrjä-Väisänen (pikke.syrja-vaisanen@turku.fi)

Itäinen alue Annukka Muuri (annukka.muuri@turku.fi)

Pohjoinen alue Merja Tiusanen (merja.tiusanen@turku.fi)

**Yhteistyöterveisin,**

**Osallisuuden ohjaavat opettajat** Annukka, Pikke ja Merja